recursal/SuperWikiNEXT-32B huggingface dataset:
**חוצה זווית** הוא ישר העובר דרך קודקוד הזווית וחוצה אותה לשתי זוויות השוות זו לזו. 

לכל זווית יש חוצה זווית אחד ויחיד, שהוא המקום הגאומטרי של כל הנקודות שמרחקיהן מקרני הזווית - שווים. לכן זהו גם המקום הגאומטרי של מרכזי המעגלים ששתי קרני הזווית משיקות להם.

שלושת חוצי הזוויות במשולש נפגשים בנקודה אחת, שהיא מרכז המעגל החסום. אם אורכי הצלעות במשולש הם a, b, c, האורך t של חוצה הזווית מול a מקיים {\displaystyle \ t^{2}=bc\left(1-{\frac {a^{2}}{(b+c)^{2}}}\right)}. 

משולש שבו שני חוצי-זווית שווים זה לזה, הוא שווה-שוקיים. בעוד שהטענות האנלוגיות עבור גבהים או תיכונים הן כמעט טריוויאליות, טענה זו על חוצי הזווית אינה קלה, והיא נודעה כ**משפט שטיינר-להמוס**.

בניות במחוגה וסרגל
------------------

בניית חוצה זווית באמצעות סרגל ומחוגה
לכל זווית ניתן לבנות חוצה זווית באמצעות סרגל ומחוגה בלבד. תהליך הבנייה: תחילה בונים קשת, שמרכזה בקודקוד הזווית, והיא חותכת את שתי קרני הזווית. כעת בונים שתי קשתות, בעלות אותו רדיוס (לא בהכרח זהה לרדיוס הקשת הראשונה), שמרכזן בנקודות החיתוך שנוצרו בשלב הקודם. קשתות אלה חותכות זו את זו בשתי נקודות, והישר שעובר דרך שתי נקודות אלה הוא חוצה הזווית.

בעוד שבנייה של חוצה זווית היא בעיית בנייה פשוטה ביותר, חלוקה של זווית לשלושה חלקים שווים (שילוש זווית), היא אחת מהבעיות הגאומטריות של ימי קדם, ולא ניתן לבצעה באמצעות סרגל ומחוגה בלבד.

ראו גם
------

* משפט חוצה הזווית

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **חוצה זווית** |
| ויקישיתוף תמונות ומדיה בוויקישיתוף: **חוצה זווית** |

* חוצה זווית, באתר לרגו (LerGO)
* חוצה זווית, באתר MathWorld (באנגלית)
מכון יופי לגברים באיראן
**מכון יופי** או **סלון יופי** הוא מקום המספק טיפולים קוסמטיים. תחת הגדרה זו נכללים גם עסקים כגון מספרות ומכוני ספא.

טיפולי יופי
-----------

עיסוי לגוף הוא טיפול יופי, בשיטות שונות המציעות יתרונות לעור (כולל מריחת מוצרי יופי) והגברת הרווחה הנפשית. בחלק ממכוני היופי מוצעת הסרת שיער בשיטות שונות מחלקי גוף שונים. חלק ממכוני היופי גם מעצבים שיער. חלקם מציעים גם שיזוף באמצעות מיטות שיזוף. 

טיפול יופי פופולרי נוסף הוא טיפול פנים, כולל מסכת פנים שמטרתה התחדשות, ריפוי או רענון של העור. אלה עשויים להניב יתרונות זמניים בהתאם לגורמים סביבתיים, תזונתיים ואחרים. ישנם לקוחות המשתמשים בשירותים אלה בשאיפה לתוצאות אנטי-אייג'ינג או אנטי דלקתיות, אך למעשה כמעט שאין כל ראיות אובייקטיביות לכך שישנם יתרונות ארוכי טווח לטיפולי הפנים השונים.

מכוני יופי עוסקים בין השאר בבניית ציפורניים ומציעים טיפולים כמו מניקור ופדיקור וריכוך או הסרה של יבלות.

טיפולי יופי נוספים הם איפור מקצועי, איפור כלות, איפור אופנה, שעווה ועיצוב גבות.

עבור גברים יש גם עיצוב זקנים.

היבטים חוקיים
-------------

ביולי 2023 הכריזה אפגניסטן על סגירת מכוני יופי ברחבי המדינה בתוך חודש.

ישראל
-----

בישראל מתקיימים חלק מהטיפולים הנהוגים במכוני יופי במרפאות רפואה משלימה של קופות החולים השונות, כגון עיסויים וטיפולים לצורך שיפור ההרגשה הטובה "מבחינת הגוף, הנפש והרוח".

קוסמטיקה נכללת בתחום העיסוקים המכונים "עסקי צווארון ורוד", שהם עבודות ותחביבים שנשים עושות בבית - תפירה, בישול, עיסויים וכו' - שמורחבים באמצעות קורסים יעודיים לכדי עבודה מקצועית. לעבודה מקצועית ב-2016 פעלו בישראל יותר מ-380 סלוני יופי וכ-3800 קוסמטיקאיות מקצועיות. ב-2003 הרוויחה קוסמטיקאית 80\_120 ש"ח לשעה. ב-2016 השכר השעתי עמד על 100 עד 150 ש"ח לשעה.

קישורים חיצוניים
----------------

ויקישיתוף מדיה וקבצים בנושא **מכון יופי** בוויקישיתוף

הערות שוליים
------------

1. 1 2  ד"ר מוטי לוי, רפואה משלימה לבריאות שלמה, באתר שירותי בריאות כללית
2. ↑  Markham Heid, You Asked: Should I Get a Facial?, Time, ‏4 December 2017
3. 1 2  עכבר העיר, המקצועות הפופולאריים בתחום הטיפוח והלייף סטייל, באתר הארץ, 18 ביולי 2016
4. ↑  Afghan Taliban order beauty salons to close, The Manila Times, ‏4 July 2023
5. ↑  טיפולי רפואה משלימה מקבוצת מכבי שירותי בריאות, באתר מכבי שירותי בריאות
6. ↑  עמליה סער, [file:///C:/Users/Sima/AppData/Local/Microsoft/Windows/INetCache/IE/9DOWBH9Y/WomensMicroEntrepreneurshipTrack-2010[1].pdf יזמות זעירה של נשים כמסלול ניעות חברתית], באתר סוציולוגיה ישראלית יא 2 תש"ע 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282405105171
* LCCN: sh85012728

 |
**משתה הורדוס** הוא תבליט מתוך אגן הטבילה בסיינה מאת דונאטלו, בסגנון הרנסאנס המוקדם (1423–1427). התבליט נודע בשל השימוש המיוחד של דונאטלו בפרספקטיבה. מידות היצירה הן 59.7X59.7 ס"מ.

סיפור המעשה
-----------

הורדוס אנטיפס היה שליט יהודי ששלט בחסות הרומאים, והיה נשוי להרודיאס, גרושתו של אחיו. לאשתו הייתה בת מנישואיה הראשונים, שלומית, שהייתה רקדנית. באחד מן המשתים שערך ביקש הורדוס אנטיפס משלומית לרקוד בפני האורחים. שלומית הסכימה אך בתנאי מוקדם אותו לא הסכימה לספר. הורדוס אנטיפס הסכים ושלומית רקדה בפני האורחים. בסוף המשתה ביקשה שלומית את מותו של יוחנן המטביל שהיה באותו זמן אסור בכלאו של הורדוס אנטיפס. שלומית הייתה מאוהבת ביוחנן אך זה לא החזיר לה אהבה, לכן רצתה להתנקם בו. הורדוס אנטיפס הזדעזע אך בלית ברירה מילא את מבוקשה ועוד באותו ערב הגיש את ראשו של יוחנן על מגש לשלומית.

מאפייני התמונה
--------------

### קומפוזיציה

בניגוד לקומפוזיציה הרנסאנסית שבה הדמויות נמצאות במרכז התמונה דונאטלו מציב במרכז חלל ריק. משמעות בחירה זו היא ליצור קומפוזיציה שתסמל את הבריחה וההימלטות של הדמויות מהאירוע המזעזע. הקומפוזיציה הדינאמית שמבוססת על קווי אלכסון ותנועה צנטריפוגלית מרמזת לצופה שמרחב ההתרחשות ממשיך מעבר לגבולות התבליט הנתון, ולא מסתיים שם.

### כניסה לעומק

דונאטלו הביא לפיסול סוג חדש של תבליט, תבליט סטיאצ'טו. בתבליט זה העצמים או הדמויות הקרובות בולטות מאוד בניגוד לרחוקות שלעיתים אפילו רק חרוטות על המתכת. בנוסף, בתבליט זה יש שימוש בפרספקטיבה חד מגוזית, פרספקטיבה קווית מדעית (המאופיינת לרוב עם הרנסאנס). שני מאפיינים אילו יוצרים אשליית עומק משכנעת מאוד לתבליט המעידה גם על הידע הרב של דונאטלו.

קשתות חצי עגולות - קשתות רומיות. עמודי פילאסטר (עמודים שאינם מיועדים להחזיק את המבנה אלא מהווים קישוט ארכיטקטוני בלבד).

### התאמה לצופה

אגן הטבילה נמצא נמוך יותר מגובה אדם והתבליט נעשה כך שיתאים לצפייה ממבט על, לגובהו של אדם.

קישורים חיצוניים
----------------

ויקישיתוף מדיה וקבצים בנושא **משתה הורדוס** בוויקישיתוף

הערות שוליים
------------

1. 1 2 3  H. W. Janson, **History of Art**, New york: Harry N. Abrams Inc. 1991, עמ' 450
**וֶלְיָה (לוּלִי) אַבּוּ אלְ-הֻדַא אוֹסְמַנאוֹלוּ** (26 בינואר 1916/1919–29 בנובמבר 2012), המכונה גם **הנסיכה לוּלִי**, הייתה אשת חברה וחוקרת תולדות האמנות בריטית ממוצא סורי-כורדי-טורקי, האישה המוסלמית הראשונה שלמדה באוניברסיטת אוקספורד.

ביוגרפיה
--------

אבו אל-הודא נולדה בקהיר שבמצרים למשפחה של דיפלומטים טורקים בגלות, אשר היו בשירות האימפריה העות'מאנית. סבה היה יועץ דת ואסטרולוג של הסולטן העות'מאני עבדול חמיד השני, ואביה, חסן ח'אלד אבו אל-הודא, ניהל את המשרד לעניינים טורקיים בקהיר תחת הח'דיו עבאס חלמי השני. לימים מונה לתפקיד ראש ממשלת עבר הירדן. אמה, דוולט אבו גבל, הייתה נצר למשפחת אצולה עות'מאנית.

היא הייתה לאישה המוסלמית הראשונה שלמדה באוניברסיטת אוקספורד, עת למדה היסטוריה מודרנית ומדע המדינה בליידי מרגרט הול, שבאותה העת היה קולג' לנשים. היא סיימה את לימודיה ב-1939.

במהלך מלחמת העולם השנייה היא גויסה על ידי שירותי המידע הבריטיים (ארגון תעמולה בריטי לקידום האינטרסים הבריטיים במהלך המלחמה) והוצבה בקהיר, שם פעלה יחד עם פרייה סטארק במסגרת ארגון "אחוות החופש" (Brotherhood of Freedom), אשר שם לו למטרה לשכנע ערבים לתמוך בבעלות הברית. בהמשך הוצבה בפלשתינה, והקימה את "אגודת הנשים לסולידריות" בירושלים.

בתום המלחמה פנתה ללמוד תולדות האמנות בבית הספר סלייד לאמנות יפה ובמכון קורטולד בהנחיית אנתוני בלאנט, והתגוררה בצ'לסי שבלונדון. היא התחקתה אחר ציוריו של קאמי פיסארו, ואף החלה בכתיבת הביוגרפיה שלו.

חיים אישיים
-----------

בשנת 1963 נישאה אבו אל-הודא לבן דודה, הנסיך אמר פווזי אוסמנאולו, במה שנראה כמו נישואי נוחות. כמו כן, ניהלה מערכת יחסים בת שלושים שנה עם חבר הפרלמנט הבריטי ג'ון פוסטר.

היא נודעה בארוחות הערב הנוצצות שאירחה ובאישיותה הראוותנית.

אבו אל-הודא הלכה לעולמה ב-29 בנובמבר 2012 בלונדון.

לקריאה נוספת
------------

* מנאר חסן, סמויות מן העין – נשים והערים הפלסטיניות, הוצאת מכון ון ליר והוצאת הקיבוץ המאוחד, 2017, עמ' 80

קישורים חיצוניים
----------------

* הטקסט המלא של הספר East is West מאת פרייה סטארק בתאריך 23 בנובמבר 2018, בארכיון האינטרנט
* הרומן הפוליטי של לולה אבו אל־הודא, מעריב, 24 ביולי 1949

הערות שוליים
------------

1. 1 2 3 4 5  Sarin, Sophie (2013), *Princess Lulie Flamboyant: Art historian and friend of Freya Stark and Anthony Blunt*, The Independent, נבדק ב-20 בספטמבר 2017 `{{citation}}`:  (עזרה)
2. 1 2 3 4 5  Alan Rush, Princess Lulie Abul-Huda Fevzi Osmanoglu (1919-2012),
Al-Ahram Weekly, 26 Dec 2012
**בּוּרֶנְקַאס** (בהולנדית: **Boerenkaas**) שפירושו "גבינת חקלאים" או "גבינת משק" היא גבינה הולנדית, שרובה עשויה בעבודת יד מחלב גולמי, כלומר לא מפוסטר. החלב עשוי להיות מפרות, עיזים, כבשים או תאו. לפחות מחצית ממנו חייבת להיות מהחווה שבה מייצרים את הגבינה. הגבינה עשויה להכיל גם כמון או זרעים אחרים, עשבי תיבול ותבלינים. השם מוגן כהתמחות מסורתית מובטחת (TSG) על ידי האיחוד האירופי מאז 2007.

תקנות
-----

השם 'Boerenkaas' הוא כאמור שם מוגן. כל גבינה המיוצרת בתוך האיחוד האירופי על פי התקנות האלה שנקבעו על ידי הנציבות האירופית יכולה להימכר בתור Boerenkaas. גבינה הנושאת את הסימן 'KB' מאושרת כמקור הולנדי.

הסוגים העיקריים של הגבינה הם:

* Goudse Boerenkaas, מאזור חאודה,
* Edammer Boerenkaas, מאזור אדאם
* Leidse Boerenkaas, מאזור ליידן

גרסאות אחרות של הגבינה כוללות:

* Boerenkaas van geitenmelk מחלב עיזים
* Boerenkaas van schapenmelk מחלב כבשים
* Boerenkaas van buffelmelk מחלב תאו

תהליך הייצור
------------

לאחר שהחלב הטרי הלא מפוסטר חומם ל-29 מעלות צלזיוס, מוסף אנזים הגבינה. לאחר כחצי שעה, חותכים את החלב המוקרש לגרגרים עדינים (בגודל של אפונה), ומסירים חלק ממי הגבינה. לאחר מכן מוסיפים מים חמים (פעמיים לחלב פרה, כאשר החלב המוקרש מחומם תחילה ל-33 מעלות ורבע שעה לאחר מכן ל-36 מעלות). חלב עיזים מחומם לרוב ל-36 מעלות בבת אחת. לאחר חצי שעה של ערבוב איטי מאוד, יוצקים את התערובת המוקרשת לתוך התבניות ולאחר רבע שעה של מנוחה, התערובת נלחצת היטב (במכבש). את הגבינה משאירים לנוח והופכים אותה כדי לנקז את עודפי הנוזלים.

לאחר מכן מוציאים את הגבינה הטרייה מהתבנית, הופכים אותה והיא מסומנת בסימון, לוחצים אותה שוב והופכים אותה מספר פעמים. לאחר הכבישה מפזרים על הגבינה מלח והיא גם נטבלת בתמלחת בין יום לבין 6 ימים, תלוי במשקל הגבינה. לבסוף משאירים את הגבינות להתיישנות בחדר ההבשלה, שם הופכים אותן מספר פעמים עד שהן מגיעות לדרגת הבשלה הרצויה.

קישורים חיצוניים
----------------

ויקישיתוף מדיה וקבצים בנושא **בורנקאס** בוויקישיתוף
* Website over boerenkaas
* Website Stichting Kwaliteitszorg Boerderijzuivelproducten
* De leukste weetjes over boerenkaas

הערות שוליים
------------

1. 1 2  "Boerenkaas TSG". *Qualigeo*.
תיק קלאץ' עם חרוזים
תיק קלאץ' מעור
**תיק קלאץ'** הוא תיק ללא ידיות, שיש לו בדרך כלל אבזם. זהו תיק ערב לנשים המעוצב לרוב בצורה מלבנית וגודלו מאפשר להחזיקו ביד.

מקור תיק הקלאץ הוא בתיקי ערב של נשים.

ראשית תיק הערב הוא בתיק המטבעות שהיה צמוד לאישה ונקרא reticule - תיק נשי מרובע קטן. תיק זה אפיין את הקיסרית ג'וזפין.  בתקופה הוויקטוריאנית נשים נשאו תיק מקושט בערב בו אחסנו ממחטה ומלחי הרחה. תיקים אלו נראו שוב בתקופת מלחמת העולם הראשונה בגלל קיצוב בבדים. מאז הם הפכו לארנק רווח אצל נשים בערב. בשנות ה-20 נשים השתמשו בתיקי קלאץ' רקומים בחרוזים ובסגנון ארדקו.

בשנות ה-30 יצר הרמס את תיק הקלאץ' המעוצב. התיק היה מעור.

התכשיטן ואן קליף יצר בשנות ה-30 תיק קלאץ' מקושט אותו כינה minaudière ששאב את השראתו מאשת חברה אמריקאית שנשאה בערב קופסת סיגריות ממתכת. חיקו תיק זה פירמות כמו קרטייה וטיפאני ושות'.

תיק קלאץ' עטור בפנינים
החל משנות ה-30 תיק הקלאץ' הפך להיות רווח אצל כוכבות הוליווד ובהמשך על ידי נשים רבות שהשתמשו בו כתיק ערב.

קישורים חיצוניים
----------------

ויקישיתוף מדיה וקבצים בנושא **תיק קלאץ'** בוויקישיתוף

הערות שוליים
------------

1. ↑  תיק קלאץ, באתר fashionista.com
2. ↑  תיק קלאץ, באתר  (ארכיון)
3. ↑  קלאץ' ומינאדויאר, באתר
תיק תפילין
**תיק לטלית ותפילין** הוא תיק המשמש לאחסון התפילין והטלית.

היסטוריה
--------

התיק בדרך כלל עשוי מבד (ובפרט קטיפה), התיק היה קיים כבר בראשית קיום מצוות הנחת תפילין לצורך האחסון. במשנה נאמר ש"מצילין (משריפה בשבת) תיק הספר עם הספר תיק תפילין עם התפילין".

נוהג מוכר הוא להוסיף תיק מפלסטיק מעל תיק הבד.

בקהילות מסוימות נהגו שלקראת החתונה נותנת הכלה לחתן תיק לתפילין, עליו רקום שמו או ראשי התיבות של שמו.

תפידנית
-------

תפידנית של תפילין בית אל
מרכז "תפילין בית אל" המציאו את "תפידנית" (הלחם של מידנית ותפילין): צינור פלסטיק שסגור בקצה אחד שבתוכו מונחים התפילין בתוך בתי התפילין. לעיתים קרובות רקום על תיק התפילין זיהוי בעל התיק, לצורך אחסון הטלית יש שקית בד שמתחברת לתפידנית ברוכסן.

התפידנית יועדה במקור לצנחנים בצה"ל.

הלכות
-----

ע"פ ההלכה, צריך להניח קודם תפילין של יד, ורק לאחר מכן תפילין של ראש (משום ש"מעלין בקודש ואין מורידין", וקדושת תפילין של ראש גדולה משל יד). כלל נוסף בהלכה הוא ש"אין מעבירין על המצוות", שאם הזדמנו לאדם שתי מצוות הוא צריך לקיים קודם את המצווה הראשונה שהזדמנה לפניו. ע"פ כלל זה אם אדם מוציא מתיק התפילין את תפילין של ראש לפני תפילין של יד, הוא לכאורה היה צריך לקיים את המצווה שהזדמנה לו ראשונה ולהניח קודם את של ראש (כדי לא להעביר על המצוות), וזאת בניגוד לכלל ש"מעלין בקודש ואין מורידין". כדי להימנע ממצב כזה, נהוג לסדר את התפילין בתוך התיק שלהן בצורה שתפילין של יד יהיו זמינים לפני תפילין של ראש.

מסיבה זו כאשר משתמשים ב"תפידנית", מכניסים אליה קודם את תפילין של ראש ורק לאחריהם את תפילין של יד, כך שיש גישה רק אל תפילין של יד. לדעת השולחן ערוך אין חשש בכך, אך לדעת המגן אברהם, והמשנה ברורה, יש להימנע מהנחת תפילין של יד על גבי תפילין של ראש שקדושתם גדולה יותר. לכן יש פוסקים שמורים לשאת את התפידנית במצב מאוזן, ובכך אין פגיעה בתפילין של ראש.

דרגת הקדושה של נרתיק התפילין נתונה במחלוקת, יש אומרים שהוא תשמיש קדושה ויש אומרים שהוא מוגדר כתשמיש של תשמיש, לפיכך יש אומרים שאסור להכניס סידור או פריטים אחרים לתוך תיק התפילין, אלא אם כן התנו מראש שיהיה אפשר להכניס דברים לתיק.

קישורים חיצוניים
----------------

ויקישיתוף מדיה וקבצים בנושא **תיק תפילין** בוויקישיתוף

הערות שוליים
------------

1. ↑  משנה, מסכת שבת, פרק ט"ז, משנה א'
2. ↑  ישי פרידמן, מלחמת היודאיקה: מי המציא את התפידנית?, באתר nrg‏, 19 בפברואר 2013
3. ↑  משנה תורה לרמב"ם, ספר אהבה, הלכות תפילין ומזוזה וספר תורה, פרק ד', הלכה ה'
4. ↑  שולחן ערוך, אורח חיים, סימן כ"ח, סעיף ב'
5. ↑  בנימין במברגר, תפילין של יד על של ראש (תפידנית), באתר "ישיבה"
6. ↑  תפידנית | מכון התורה והארץ-'למעשה' אקטואליה הלכתית, באתר www.toraland.org.il

| תפילין |
| --- |
| סוגי התפילין | תפילין של רש"י • תפילין של רבנו תם • תפילין דשימושא רבא |  |
| הנחת תפילין | תפילין של ראש • תפילין של יד • ברכת לשמור חוקיו |
| הפרשיות | קדש לי כל בכור • והיה כי יביאך • שמע ישראל • והיה אם שמוע |
| חלקי התפילין | קשר של תפילין • ארבע פרשיות (תפילין) • בית התפילין • רצועות התפילין |
| שונות | חינוך קטן לתפילין • כתיבת ספרי תורה, תפילין ומזוזות • מבצע תפילין • חבש פאר |
**אות יום הולדת** הוא השם שניתן בחלק מממדינות חבר העמים הבריטי להענקת עיטורים ומדליות במהלך החגיגות הרשמיות של יום הולדתו של המונרך. את העיטורים והמדליות מעניק המלך הבריטי. העיטורים המלכותיים מתפרסמים בעיתונות.

היסטוריה
--------

האות הוענק מוענק מדי שנה ביום הולדתו של המונרך לפחות מאז 1860, בתקופת שלטונה של המלכה ויקטוריה. 

בשנת 1876, לא ניתנו עיטורים ומדליות, מה שגרם ל"מידה רבה של אכזבה" במשרד ההגנה.

יום הולדתו של המלך אדוארד השביעי, יורש המלכה ויקטוריה (שלט בין השנים 1901–1910), חל ב-9 בנובמבר, ומאז 1908, יום ההולדת הרשמי של מלך בריטניה הועבר לשבת הראשונה, השנייה או השלישית ביוני, ואותות יום ההולדת מוענקים בהתאם בימים אלו. 

אותות יום ההולדת לא הוענק במקרים שבהם הן חפפו עם עיטורי היובל ב-1887 וב-1897 ואותות ההכתרה בשנים 1911, 1937 ו-1953.

בשנת 2020, בשל מגפת הקורונה, הענקת העיטורים נדחתה לסתיו.

ראו גם
------

* מסדר אוסטרליה
* יום הולדתו של המונרך

קישורים חיצוניים
----------------

* רשימות הצטיינות - רשימות וקישורים של אותות הצטיינות ליום הולדת כפי שפורסמו בעיתון לונדון גאזט (מאז 1940).
* רשימות הצטיינות - רשימות וקישורים של רשימות הצטיינות ליום הולדת כפי שפורסמו בעיתון "לונדון" (1885–1939).

הערות שוליים
------------

1. ↑  "Queen's Birthday Honours List delayed until autumn amid coronavirus". *Metro*. UK. 2020-05-20. נבדק ב-2024-02-08.
**קודי הדיווח של נאט"ו** הם שמות קוד לציוד הצבאי של ברית המועצות והרפובליקה העממית של סין. הם נוצרו כדי לסייע להעברת מידע בין יחידות הצבא של המדינות החברות בברית נאט"ו, אשר חייליהן דוברים שפות שונות, וכן בשל העובדה שבמקרים רבים השם האמיתי של הציוד לא היה ידוע.

צבאות נאט"ו ניהלו את רשימות השמות. המשימה לבחור את השמות הוטלה על ה-Air Standardization Coordinating Committee ‏ (ASCC), שבה היו חברות אוסטרליה, ארצות הברית, בריטניה, ניו זילנד וקנדה.

האות הראשונה של השם ציינה מידע לגבי השימוש של הציוד. כך למשל 

* מטוסי קרב קיבלו שמות שהתחילו באות F (שהיא האות הראשונה במלה Fighter),
* מפציצים קיבלו שמות שהתחילו באות B‏ (Bomber),
* מטוסי תובלה – C ‏(Cargo),
* מטוסים אחרים (מטוסי אימון, תדלוק, ביון ואחרים) – M ‏(Miscellaneous),
* מסוקים – H‏ (Helicopter),
* טילי קרקע-קרקע – S ‏ (Surface),
* וטילי קרקע-אוויר – G ‏ (Ground to Air).

מטוסים בעלי מנוע בוכנה קיבלו שמות בעלי הברה אחת, ומטוסים בעלי מנוע סילון קיבלו שמות בעלי שתי הברות.

משרד ההגנה האמריקאי הרחיב את רשימת קודי הדיווח של נאט"ו. למשל, ברשימה של נאט"ו זכו מערכות טילי קרקע-אוויר המשוגרים מספינות ומצוללות באותו שם כמו המערכות המשוגרות מפני האדמה. משרד ההגנה הקצה לאותן מערכות סיומת שונה (SA-N לעומת SA), אולם השאיר את אותם שמות כמו למערכות היבשה. באותם מקרים שבהם לא הייתה מערכת קרקעית מקבילה, הומצא שם אחר.

בברית המועצות לא נבחרו שמות עממיים לכלי הטיס, אך בקרב אנשי חיל האוויר הסובייטי נפוצו כינויים לא-רשמיים. במהלך רוב תקופת המלחמה הקרה לא השתמשו הטייסים הסובייטים בקודי הדיווח של נאט"ו (או בתרגום שלהם). בנאט"ו נזקקו למאות שמות עבור סוגי הציוד השונים. חלק מהשמות היו לא מחמיאים, וחלק מהשמות הסתירו משמעויות כפולות ורמזים. במקרים נדירים (כמו למשל הפולקרום – Fulcrum והבר – Bear) השמות נשאו חן בעיני הרוסים ואומצו גם ברוסיה.

קישורים חיצוניים
----------------

* קודי דיווח של נאט"ו
* אתר ה-Air Standardization Coordinating Committee Site (הקישור אינו פעיל, 28 בדצמבר 2021)
הרב **שמעון צבי בירן** (כ' בכסלו תשכ"א, 9 בדצמבר 1960 - כ"ד באייר תשנ"ב, 27 במאי 1992) היה רבו של כפר דרום. נרצח בפיגוע דקירה בעת שהיה בדרכו לעבודה במכון התורה והארץ.

חייו
----

שמעון צבי, בן פאול-פנחס וחנה בירנבאום, נולד בניוקאסל, אנגליה, האח הצעיר בין ארבעה ילדים. בהיותו ילד עקרה משפחתו לגולדרס גרין בלונדון.

בשנת 1970 עלה עם משפחתו לישראל. בתקופת לימודיו בישיבה התיכונית היה פעיל בתנועת "בני עקיבא", תחילה כחניך ולאחר מכן כמדריך. למד בישיבת שעלבים. נלחם במבצע שלום הגליל ונפצע. כשהחלים שב ללימודים, ובמקביל הקדיש מזמנו בפעילות למען עולים ומסורבי עליה.

התקבל ללימודי רפואת שיניים, אך החליט לפנות לחינוך. סיים לימודי הוראה, והחל בלימודי הלכה לקראת הסמכה לרבנות.

בשנת 1984 נשא לאישה את מיכל ידידי. באותה תקופה עברת את שם משפחתו לבירן. במשך חמש השנים הבאות נבחן בכל בחינות ההסמכה לרבנות וכשסיים, בשנת 1989, עברה המשפחה להתגורר בכפר דרום בגוש קטיף. הוא מונה לרב היישוב. בשנים אלו נולדו לו ארבעה ילדים.

הרב בירן עבד גם במכון התורה והארץ. ערך מחקרים בנושאי מצוות התלויות בארץ. מאמריו פורסמו בספרי המכון ובבמות אחרות. היה שותף בפיתוח החסה ללא תולעים. השתייך לצוות "מדרשת התורה והארץ" ונסע להרצות על מצוות שמיטה, תרומות ומעשרות ונושאים נוספים הקשורים במצוות התלויות בארץ. לאחר פטירתו יצא לאור הספר 'תרומת שמעון', המאגד מחקרים ומאמרים של הרב בירן ורבנים נוספים ממכון התורה והארץ ומחוצה לו, בענייני תרומות ומעשרות.

כרב היישוב התקין לומר "יזכור" לחללי כפר דרום ממלחמת העצמאות.

בכ"ד באייר תשנ"ב (27 במאי 1992) בשעת בוקר, בעת שעשה את דרכו מביתו בכפר דרום אל מקום עבודתו במכון התורה והארץ שמול שער היישוב, התנפל עליו מחבל ודקר אותו למוות. הובא למנוחות בבית הקברות של גוש קטיף. לאחר פינוי גוש קטיף הועתק קברו להר הזיתים בירושלים.

אלמנתו מיכל נישאה לאחר מספר שנים לרב מאיר ליכטנשטיין.

בשנת 2022 הפיקה המשפחה סרט לזכרו "כל רגע מתנה".

קישורים חיצוניים
----------------

* 
* קישור לסרט "כל רגע מתנה" בגרסה בעברית.
* מאמרי הספר תרומת שמעון, בספריית אסיף
* דף לזכר שמעון בירן, ב"לעד" – אתר לזכר האזרחים חללי פעולות האיבה
* שמעון בירן (1960-1992), דף שער בספרייה הלאומית

הערות שוליים
------------

1. ↑  תרומת שמעון – ספריית אסיף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302366505171
* ISNI: 0000 0000 4003 9832
* LCCN: no2001036250
* VIAF: 11953862
* WorldCat (עם VIAF): 11953862

 |
**שני יצהרי** (נולדה ב-14 בנובמבר 1989) היא זמרת ישראלית.

ביוגרפיה
--------

יצהרי נולדה ברעננה וגדלה בבת ים ובילדותה עברה עם משפחתה להתגורר בראשון לציון. בגיל 8 הצטרפה ללהקה בבית הספר היסודי שבו למדה, ובהמשך גם בחטיבת הביניים שבה למדה. בילדותה השתתפה גם בלהקת הזמר העירונית של ראשון לציון, "קול ראשון".

בגיל 16 החלה לעבוד כמלצרית מזמרת באולם אירועים, שם רכשה את הכלים הדרושים לזמרת מתחילה. בעקבות עבודה זו קיבלה הזמנות להופיע במסיבות ובאירועים.

בצבא שירתה בלהקת חיל האוויר והחלה ללמוד פיתוח קול. במסגרת שירותה הצבאי טסה לסיבוב הופעות בארצות הברית למשך שלושה שבועות.
לקראת שחרורה מצה"ל החלה לעבוד על סינגל הבכורה שלה.

יצהרי נשואה לגיא שמריה.

### קריירה

ב-4 במאי 2010 הוציאה את סינגל הבכורה שלה, "י'בינתי", שעמד במשך ארבעה שבועות בראש מצעד ההשמעות הארצי של תחנות הרדיו, עם למעלה מ-700 השמעות בחודש אחד.

ב-10 באוגוסט 2010 הוציאה את הסינגל השני שלה, "כמה כמה" וב-27 בספטמבר 2010 הופיעה על בימת קיסריה לצד ליאור נרקיס עם שני השירים שהפכו ללהיטים גדולים, "י'בינתי" ו"כמה כמה".

ב-11 בינואר 2011 הוציאה את הסינגל השלישי שלה "אגו" וב-5 באפריל באותה שנה הוציאה את שירה "היא רוצה".

ב-1 בספטמבר 2012 הוציאה את שירה "קצת מזל".

בקיץ 2013 השתתפה בתוכנית הדוקו-ריאליטי "מה שקורה באילת" בערוץ 24.

בנובמבר 2013 יצא הסינגל "תמסור לו", שמהווה חלק מפרויקט "שרים לשמשון", לזכרו של שמשון צור - חבר מועצת עיריית רחובות.

ב-2015 הצטלמה לדרמה הקומית "שחקן זר" של הזכיינית "קשת".
ב-2014 הנחתה את תוכנית הקיץ עד הבית בערוץ 24 לצד אלירז שדה, הדר לוי ועוד.

אלבום הבכורה של יצהרי יצא ב 30/11/2014.
ב-20 באוקטובר 2015 יצא האלבום "י'בינתי".

ב-2021- משחקת בתיאטרון הקאמרי במחזמר ״זה אני״ בבימויו של מאור זגורי.

ב-2022 הופיעה עם להקת טיפקס.[דרוש מקור]

דיסקוגרפיה
----------

### אלבומי אולפן

* 2015: *י'בינתי*

קישורים חיצוניים
----------------

ויקישיתוף מדיה וקבצים בנושא **שני יצהרי** בוויקישיתוף
* שני יצהרי, ברשת החברתית פייסבוק
* שני יצהרי, ברשת החברתית אינסטגרם
* שני יצהרי, במסד הנתונים הקולנועיים IMDb (באנגלית)
* שני יצהרי, באתר שירונט
* אסף נבו, ‏י'בינתי על הגג, באתר ‏מאקו‏, 17 ביוני 2010
* רועי בהריר, חליק עם הבכי: שני יצהרי מחלימה מהפצעים, באתר nrg‏, 1 באפריל 2012
* אסף נבו, ‏שני יצהרי: "שאחרים יגידו עלי שאני כוסית, לא אני על עצמי", באתר ‏מאקו‏, 12 ביוני 2013
* מריה נפך, ‏המלצרית המזמרת שהגיעה לקיסריה: "נותנת עבודה", באתר מעריב השבוע, 26 באוגוסט 2013

הערות שוליים
------------

1. ↑  אסף נבו, ‏י'בינתי על הגג, באתר ‏מאקו‏, 17 ביוני 2010
2. ↑  שני יצהרי בקליפ חדש ללהיט *י'בינתי*
3. ↑  אסף נבו, ‏שני יצהרי מצמררת: "תמסור לו", באתר ‏מאקו‏, 4 בנובמבר 2013

| טיפקס |
| --- |
| קובי אוז • גל פרמן • מוטי יוסף • רמי יוסיפוב • אדם מדר • שחר ימפולסקי • שני יצהרי |
| אלבומי אולפן | שביל קליפות הגרעינים (1992) • האחרון בעשירון התחתון (1993) • החיים שלך בלאפה (1995) • נשיקה לדוד (1997) • דיסקו מנאייק (1999) • יושבים בבית קפה (2001) • רדיו/מוסיקה/עברית (2006) • עבודת כפיים (2016) |
| אלבומים אחרים | פסקול: כלבים לא נובחים בירוק (1996) • מיני אלבום: העצב עבר לגור כאן (1998) |
| אלבומי אוסף | כל הלהיטים (2003) • טיפקס: האוסף הרומנטי (2010) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409640405171
* VIAF: 15155646232318211970
* WorldCat (עם VIAF): 15155646232318211970

 |
**שיבה שידאפו** (**Shiva Shidapu**) הוא הרכב גואה טראנס וניצחונות שהוקם בשנת 1996 וחברים בו הדי.ג'יי הגרמני יורג קסלר (DJ Jorg) וארז אייזן (I-zen) הישראלי, חבר ההרכב אינפקטד מאשרום. השם Shidapu הוא טעות שנעשתה בעקבות שיחת טלפון דרך קו משובש. השם המקורי היה למעשה Sidpao, מילה טיבטית שמשמעותה הלוח האסטרולוגי/השנתי של טיבט. לוח זה שימש השראה לקונספט של האלבום הראשון של הצמד ובצידה הפנימי של עטיפתו הודפס לוח השנה הטיבטי.

אייזן וקסלר החלו לעבוד יחד והפיקו מספר להיטים, בהם "Power of Celtic" שכלל קטעים רבים של מוזיקה קלטית וזכה לרימייקים ורמיקסים של אמנים רבים. הם הוציאו שבעה "טרקים" על תקליטורים שהכילו בונוסים שונים (לאו דווקא קטעי מוזיקה) תחת הלייבל של קסלר, Shiva Space Technology, שנחשב ללייבל מצליח יחסית.

בשנת 1998 יצא אלבומם המלא הראשון של השניים, "Shivasidpao The Album", תחת אותו לייבל. הטרקים שלהם זכו לגרסאות רבות. הצמד עבד עם עמית דובדבני (שלימים הקים עם ארז אייזן את ההרכב אינפקטד מאשרום) על "The Messenger", טרק שהתפרסם גם הוא וכלל סגנונות מוזיקליים שונים כגון צ'ילאאוט, ג'אז ומוזיקה קלאסית.

השניים הפסיקו את עבודתם המשותפת בשנת 1999. יורג קסלר שיתף פעולה עם אומנים רבים תחת הלייבל שלו ותחת שם הבמה "Shiva", ואילו ארז אייזן המשיך את עבודתו עם עמית דובדבני בהרכב אינפקטד מאשרום.

חברי ההרכב
----------

* **ארז אייזן** – יליד 1980, מוזיקאי ועובד עם מחשבים מגיל 11. ראו הרחבה בערך אינפקטד מאשרום.
* **די.ג'יי יורג** – היה די.ג'יי למעלה מעשור ונחשב לאחד מחלוצי תנועת הטראנס.

קישורים חיצוניים
----------------

* שיבה שידאפו, ברשת החברתית פייסבוק
* שיבה שידאפו, באתר AllMusic (באנגלית)
* שיבה שידאפו, באתר MusicBrainz (באנגלית)
* שיבה שידאפו, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 6933 0104
* MusicBrainz: 7e18cef9-f2f4-4fe0-aaf3-848381b8e5cf

 |
**יהודי טיבולי** הם יהודים שחיו בעיר טיבולי שבאיטליה.

הנוכחות היהודית הראשונה בעיר הייתה בתחילת שנת 1301 ועיסוקם העיקרי של יהודי העיר היה רפואה.

במאה החמש עשרה הרמה התרבותית של הקהילה הגיעה לרמה גבוהה, על פי מספר הקודקסים שאוחסנו בספריות הגדולות.

טיבולי שימשה מקום כינוסה של מועצת הקהילות היהודיות של איטליה המועצה התכנסה כדי לדון בחוקים האנטי יהודיים שנחקקו על ידי המועצה של בזל (1431-1449).

בית הקברות של הקהילה היהודית נמצא שלושה קילומטרים ממרכז העיר לאורכו של רחוב טיבורטינה. בתקופה מאוחרת יותר הארכיונים מצביעים על מיקום בית הקברות ליד רחוב רוקה פיאה. 
בהסתמך על מקורות ארכיוניים בית הכנסת היה ממוקם באזור שבין הרחוב דאי גרני ורחוב פלטינה, זה האחרון היה ידוע כ"רחוב היהודים". הבניין שהשתלב במשך מאות השנים יחד עם המבנים השונים ובסופו של דבר נהרס ובשנת 1937 כדי להרחיב את רחוב פלטינה.
הגטו היהודי היה סגור בשני שערים האחד תחת קשת מימי הביניים בתחילת רחוב גרנאי שממול כיכר פלטינה והשער השני בסוף רחוב גרנאי מול רחוב פלטינה.

לפי מקורות עתיקים משפחת ונטורה יצאה מטיבולי יחד עם עוד יהודים שגורשו על ידי האפיפיור פיו החמישי בשנת 1568 (עמק הבכא, דף קי"ט).

בכנסיית סן סילבסטרו נמצא על הקיר ציור פרסקו מהמאה ה-12, המתאר קבוצה של יהודים המעורבים בסכסוך עם הבישוף סילבסטר, הסכסוך התקיים ב-315.

אזכורים
-------

* Storia di Tivoli dalla sua origine fino al secolo XVII. page 16.
* Jump up ^ The Jews in the World of the Renaissance - Moses Avigdor Shulvass. page 89.
* Jump up ^ Emeq haBocha - Josef Choen, page 119.
* Filippo Alessandro Sebastiani, Viaggio a Tivoli antichissima città latino-sabina fatto nel 1825, Fuligno 1828 - pag. 108
* Lazio Itinerari ebraici. I luoghi, la storia, l'arte. Editore Marsilio, 1997 ISBN 883176795X
**רוני ונוֹמי והדֹב יעקב** הוא ספר ילדים בדיוני אשר נכתב על ידי מאיר שלו ואויר על ידי יוסי אבולעפיה.

עלילה
-----

הספר מספר על משפחה מאוד מוזרה שעובדת בגן חיות: **רוני**, **נומי**, **אימא** ו**אבא**, ויש הרבה הרבה חיות, בבית יש להם: כלב שחור שמטפס על עצים, 
חתול שפותר תשבצים, ותרנגול שאוכל מרק עוף, בגן החיות יש להם: פיל, ג'ירף, נמר, כ-50 קופים, גמל עם שלוש דבשות, זאב צמחוני, נחש שיודע לרקוד, ותוכי שתקן.
לאבא יש חלום אחד: **דוב**. במוקד הסיפור החיפוש אחר ה**דוב**, מציאתו והמפגש עמו. 
האבא מנסה ללכוד דב במשך ימים רבים, אך ללא הצלחה. יום אחד אמא מחליטה לעשות מעשה. היא שולחת את רוני ונומי להביא לאבא דב, אבל הדוב מוצא אותם קודם... לאחר מאבק עם הבנות הוא בא איתן הביתה. האבא המופתע מאושר ושמח מבואו והדוב נשאר עם המשפחה כמה ימים, מספר אודות זוגתו ובנו הדובון. לבסוף, הדוב עוזב למרות ההפצרות של בני המשפחה שיישאר.

דמויות
------

* נומי - שיער ג'ינג'י, גבוהה יחסית לגילה, אמיצה, ציידת טובה, והמשקה האהוב עליה הוא חלב.
* רוני - שיער שחור, נמוכה, אמיצה, ציידת טובה, והמשקה האהוב עליה הוא מיץ.
* אמא - גבוהה מאוד מאוד, שמחה ועליזה, ומדברת במילים מוזרות כמו "הירח יורח" .
* אבא - נמוך, שמנמן, קירח ועליז שרוצה דב.

הכתיבה
------

הסיפור כתוב בצורת שיר: המשפטים קצרים מאוד ותמציתיים, והשפה אינה קשה. החרוזים הם ברווח של בערך ארבע שורות.

חלק מהמילים והמשפטים אינם תקינים בשפה העברית כמו: לדוב דב, לקמקם קנקן, לזהב זהב, ועוד.

מאיר שלו ממציא בדיחות שפתיות בהן הוא מהדהד בדיחות ילדים ידועות "נומי סופלת חלב ורוני מצה מיץ/ כי מיץ אף פעם לא מחליב/ אבל חלב מחמיץ" (מה ההבדל בין פיל לפסנתר) או פונה רק לקורא המבוגר "היגואר חולם שהוא ב.מ.וו.", מתכתב עם טקסטים ידועים ומוכרים "אבא מזמר מה דֹּב וּמַנָּעִים" ומאזכר טקסטים קאנוניים: "אמא: "דֻבָּא רָבָּא רַבְרָבָא!

קישורים חיצוניים
----------------

* צביה ולדן, בין הומור יוצרני להומור צורני – חלק א': מאיר שלו מצחיק את קוראיו – על רוני ונומי והדֹב יעקב, **עיונים בספרות ילדים** 16, תשס"ו
* שמעונה פוגל, ההומור ביצירתו של מאיר שלו לילדים, **עיונים בספרות ילדים** 16, תשס"ו
**פפיאס מהייראפוליס** (ביוונית: **Παπίας**, בלטינית: **Papias**; חי בערך בשנים 70–140) בהייראפוליס שבפריגיה (טורקיה של ימינו). היה אחד מתלמידיו של יוחנן, כיהן כבישוף של הייראפוליס (פמוקלה), והוכרז כקדוש נוצרי. הוא נחשב אחד מהאבות האפוסטוליים יחד עם קלמנס הראשון, איגנטיוס מאנטיוכיה (אנ'), קודראטוס מאתונה (אנ') ופוליקרפוס.

חיבורו "הסברים על דברי האדון" בחמישה כרכים הסתמך הן על הכתובים שהיו ידועים בזמנו (הבשורות) והן על מסורות ותורה שבעל-פה שהועברו בקהילות היהודים-הנוצרים.

הספרים שכתב אבדו ונותרו רק קטעים שצוטטו במקומות אחרים, למשל אצל אירנאוס ואוסביוס מקיסריה. לפי פפיאס, הבשורה על-פי מתי נכתבה במקור בעברית ויש דיון בלתי פתור האם הכוונה לעברית ממש או לארמית. בנוסף, מצוטטת מדברי פפיאס התייחסות לחיבור בשם "לוגיה", שהחוקרים חלוקים עליו אם הכוונה לבשורה על פי מתי, או לחיבור אבוד ששימש כמקור למתי וללוקס ומכונה על ידי מצדדי השערת שני המקורות "מקור Q".

בכתבי הכנסייה הקופטית האורתודוקסית במצרים נשתמר ציטוט מאת פפיאס, שהעלה על הכתב מסורת שבעל-פה, לפיה יהודה איש קריות תלה עצמו על עץ וביום המחרת הצמיח העץ אזניים.

פפיאס נחשב גשר בין השלב של העברת מסורות בעל פה, לשלב של העברת המסורת בכתב, באמצעות האוונגליונים.

קישורים חיצוניים
----------------

* מ.א. סמית, היסטוריה משיחית ממות ישוע עד קונסטאנטינוס, הפיסקה "פפיאס", באתר "ישועה"
* פפיאס, באתר אנציקלופדיה בריטניקה (באנגלית)

הערות שוליים
------------

1. ↑  מצוטט על ידי אוסביוס בהיסטוריה של הכנסייה, 3:39:16 ואפיפאניוס, נגד הכפירות, 29:9
2. ↑  לוגיה באנציקלופדיה הקתולית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007587870405171
* BIBSYS: 90264903
* BNE: XX1315040
* BnF: cb119304237 (data)
* CiNii: DA14022599
* GND: 102401527
* ICCU: CFIV166787
* ISNI: 0000 0003 7419 4410
* LCCN: n83208835
* NKC: uk20231187967
* NLA: 50067453
* NLP: a0000002767052
* NTA: 06988207X
* RERO: 02-A003669389
* SELIBR: 328995
* SUDOC: 027213161
* Trove: 1530795
* VcBA: 495/381084
* VIAF: 9856345
* WorldCat: lccn-n83208835

 |
**פיזי** (בפולנית: **Pyzy**; ביחיד: **Pyza**) הם סוג של כיסונים (בפולנית השם הכולל לכל סוגי הכופתאות הוא: kluski).

מאפיינים
--------

המנה מכונה לרוב ברבים שלה כפיזי, מכיוון שהיא מוגשת בדרך כלל כארוחה עיקרית: כ-kluski גדול בצורת אליפסה, האופייני למטבח הפולני.

פיזי תפוחי אדמה
---------------

 Kartacze (מנת תפוחי אדמה)
פיזי תפוחי אדמה מוכנים מתפוחי אדמה גולמיים או מתערובת של תפוחי אדמה גולמיים ומבושלים, אופציונלי בתוספת קמח, ביצים ומלח, מבושלים במים רותחים. ממולאים במלית בשר, טוורוג או פטריות, לחלופין מוגשים ללא מלית, ובמקום זה עם בייקון, שומן חזיר או בצל מטוגן.

פיזי מחמצת
----------

 Pampuchy (כופתאות שמרים מאודות)
פיזי חמוץ או pyzy drożdżowe מוכנים מקמח, ביצים, שמרים, חלב, חמאה, סוכר ומלח. אלה מבושלים במים רותחים או על אדים (ראו Pampuchy). בספרות נאמר כי ניתן להכין פיזי גם על ידי אפייה בתנור.

לקריאה נוספת
------------

* צפלינאי
* פוטן ראפה

קישורים חיצוניים
----------------

* 10 מאכלי חובה מערים פולניות

הערות שוליים
------------

1. ↑  "Świętokrzyskie pyzy". *Wolnakuchnia.pl* (בפולנית). נבדק ב-28 באוגוסט 2017. `{{cite web}}`:  (עזרה)
2. ↑  *Pyzy borowiackie*. Ministry of Agriculture and Rural Development (Poland)
3. ↑  Maria Śleżańska (1892). "Rozdział XVII. Potrawy mączne i z jaj (section "390. Pyzy")". *Kucharz wielkopolski: praktyczne przepisy gotowania smacznych a tanich potraw, smażenia konfitur, pieczenia ciast, przyrządzania lodów, kremów, galaret, deserów, konserwów i wędlin oraz różne sekreta domowe*. Poznań: J. Leitgeber. pp. 160–161.
**דניאל אסייג** (נולד ב-12 במרץ 1993) הוא סטנדאפיסט, זמר, תסריטאי ושחקן ישראלי.

ביוגרפיה
--------

נולד באילת  בשם **דין אסייג**. אביו הוא הקומיקאי שלום אסייג. הוריו התגרשו כשהיה בן חצי שנה. עד גיל 12 גדל דניאל אסייג בטירת כרמל אצל סבו וסבתו, לאחר שאמו דבי עברה לחיות באנגליה. מגיל 12 חזר לחיות עם אביו, ואת שנות התיכון עשה בתיכון עירוני י"ד בתל אביב.

בילדותו השתתף בתפקיד אורח בפרק הסיום של סדרת הדרמה "המשאית", בסצנה קצרה לצד אביו.

בשנת 2009 השתף עם אביו שלום אסייג בתוכנית איך זה להיות ילד של מפורסם?

בנעוריו החל לקיים הופעות סטנדאפ, חלקן לצד אביו. בשנים 2010–2011 הופיע מספר פעמים בהופעות אורח בתוכנית "צחוק מעבודה".

בשנת 2013 החל להופיע בסדרה הקומית "שנות ה-80", המבוססת על קורותיה של משפחת אביו בטירת כרמל בשנות ה-80. בסדרה מגלם את דמותו של אביו, שלום אסייג בנעוריו, תפקיד אותו הוא מגלם לאורך חמש עונות הסדרה.

אסייג נמנה גם עם מגישי התוכנית של רשת "חופרים למיליון", יחד עם טום קשתי ושי-לי שינדלר, אשר ליוותה את שידור העונה השלישית של תוכנית המציאות "המירוץ למיליון".

בשנת 2014 השתתף בסדרת הדוקו-ריאליטי "מחוברים+", בה התוודה על נסיונותיו לחידוש הקשר עם אמו, שעמה לא היה בקשר במשך שנים.

בשנת 2017 הוציא סינגל בשם "מתחיל הקיץ" יחד עם עדי אלון וגל מלכה.

בשנת 2018 השתתף בגרסה הישראלית של התכנית "שרוטים", ששודרה ב-MTV ישראל ובהוט קומדי סנטרל.

בשנת 2019 שימש לראשונה כתסריטאי וכתב חמישה פרקים מתוך העונה החמישית של "שנות ה-80".

בפברואר 2022 חזר לגלם את דמותו של שלום אסייג בסדרה "שנות ה-90", סדרת ההמשך ל-"שנות ה-80", בה הוא גם משמש כתסריטאי הראשי. שנה לאחר מכן עלה לאקרנים הסרט "ההילולה" שמבוסס על הסדרה, בו חזר לגלם את שלום.

חיים אישיים
-----------

אסייג אב לבן מנישואיו הראשונים לילד שנולד ב-2011. בפברואר 2018 נישא בשנית ליניר בן שושן וביולי אותה השנה נולדה בתם המשותפת. במאי 2023 נולדה בתם השנייה.

מתגורר כיום בראש העין.

קישורים חיצוניים
----------------

* דניאל אסייג, במיזם "אישים" לתיעוד היצירה הישראלית
* דניאל אסייג, במסד הנתונים הקולנועיים IMDb (באנגלית)
* אתר למנויים בלבד רז שכניק, "זו פעם ראשונה שישראלים יכולים לשבת מול הטלוויזיה ולא להתנצל", באתר "ידיעות אחרונות", 20 בנובמבר 2018
* אתר למנויים בלבד רתם איזק, ילדותי השנייה, באתר "ידיעות אחרונות", 18 בפברואר 2022

הערות שוליים
------------

1. ↑  "סוג של טיפול פסיכולוגי": דניאל אסייג בחשיפה למאחורי הקלעים של הסרט החדש
2. ↑  קטע קול הכל נשאר במשפחה: דין אסייג, הבן של שלום, עוד רגע סטנדאפיסט, בריאיון לדידי הררי, באתר האינטרנט של רדיו ללא הפסקה,27 בינואר 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007419025005171
* VIAF: 4453154923704963780007
* WorldCat (עם VIAF): 4453154923704963780007

 |
**גרגורי גולט** (באנגלית: **Gregory M. Guillot**) הוא קצין בדרגת לוטננט גנרל בחיל האוויר של ארצות הברית המכהן כסגן מפקד פיקוד מרכז של ארצות הברית.

ביוגרפיה
--------

גולט גדל ולמד בטוסון שבאריזונה. ב-1984 התחיל ללמוד באוניברסיטת אריזונה בטרם עבר לאקדמיית חיל האוויר של ארצות הברית וסיים ב-1991 תואר ראשון בהנדסה. בחיל האוויר שירת כקצין בקרה אווירית. ב-2003 מונה למפקד טייסת הבקרה האווירית המוטסת ה-966 ובאוגוסט 2004 מונה למפקד טייסת הבקרה האווירית המוטסת ה-965. לאחר מכן שירת בלשכת מזכיר חיל האוויר של ארצות הברית. ב-2008 הוצב בפיקוד מרכז כמפקד מחלקת הבקרה האווירית ובמאי 2010 בוצב באיחוד האמירויות הערביות במפקד להק 380. ביוני 2012 מונה למפקד כנף הבקרה האווירית 552 וביוני 2013 מונה למפקד כנף 55. לאחר תפקידי מטה בפיקוד הפסיפי של חיל האוויר מונה ב-2018 לסגן מפקד הכוח האווירי בפיקוד מרכז. ביוני 2019 מונה לקצין המבצעים של פיקוד צפון.

ביולי 2020 מונה למפקד כוחות האוויר בפיקוד מרכז שתחתיו התאגדו לחיל האוויר התשיעי של ארצות הברית. באוגוסט 2022 מונה לסגן מפקד הפיקוד במקום ג'יימס מלוי שפרש.

במאי 2023 נקבע כי יקודם לדרגת גנרל וימונה למפקד פיקוד צפון של ארצות הברית.

לאורך שירותו טס במטוסי בואינג E-3 סנטרי, בואינג RC-135, מקדונל דאגלס KC-10 אקסטנדר, F-15 ו-לוקהיד U-2.

גולט בעל תואר שני באווירונאוטיקה מאוניברסיטת אמברי-רידל ותואר שני באסטרטגיה ממכללת המלחמה הלאומית של האוניברסיטה לביטחון לאומי.

קישורים חיצוניים
----------------

ויקישיתוף מדיה וקבצים בנושא **גרגורי גולט** בוויקישיתוף
* ביוגרפיה באתר חיל האוויר של ארצות הברית

הערות שוליים
------------

1. ↑  Virtual CRT: "Combat Proven Integrated Air and Missile Defense – CENTCOM"
2. ↑  הודעה על מינויו
**קיר המסטיקים בסיאטל** (באנגלית: **Market Theatre Gum Wall**) הוא אתר תיירותי שבו שורה של קירות לבנים על יד שוק פייק פלייס בעיר סיאטל שבוושינגטון, כוסו בכמיליון מסטיקים משומשים על ידי העוברים ושבים.

קיר המסטיקים ממוקם בסמטת פוסט סמוך לרחוב פייק, דרומית לכניסה הראשית של השוק. חלקים מציפוי המסטיקים היו בעלי עובי של כמה סנטימטרים. קיר המסטיקים נוצר ללא כוונה בשנות ה-90 והפך במהרה לאטרקציה תיירותית ונקודת ציון מקומית, עד שב-2015 עברו הסמטאות ניקוי והסרה של ציפוי המסטיקים.

היסטוריה
--------

הקיר ממוקם בסמטת פוסט סמוך לרחוב פייק ובצמוד לתיאטרון השוק. השוק, אשר מתקיימים בו מופעים קומיים והופעות קטנות אחרות, אירח ב-1991 את תיאטרון הספורט של סיאטל. המדביקים הראשונים היו, ככל הנראה, אנשים שהמתינו בתור כלשהו. למרות מספר ניקיונות שנערכו באזור, המסטיקים לא הורדו מהקירות בהוראת הרשות לשימור ופיתוח שוק פייק פלייס, כנראה בשל גל ההתעניינות שהחל בקרב המבקרים.

במהלך השנים בעיקר בעקבות פרסום ברשתות החברתיות, הפך האזור הפך לאתר תיירותי שבו מבקרים באים לצפות בסמטאות הצבעוניות, להצטלם, ואף להוסיף מסטיק משלהם. במהלך השנים נצברו על גבי הקירות כמיליון מסטיקים, עד שבשנת 2015 המסטיקים הוסרו כחלק מתהליך ניקיון של העירייה.

הכרה
----

קיר המסטיקים נבחר לאחת מחמשת האטרקציות התיירותיות המובילות ביותר בעולם לשנת 2009, שנייה לאחר אבן בלארני.

מושל מדינת וושינגטון, ג'יי אינסלי, הצהיר שזה "הדבר האהוב עליו בסיאטל שאי אפשר למצוא בשום מקום אחר".

ניקוי הקירות
------------

ב-2015, החליטה העירייה שיש לנקות את הקירות על מנת "לתת לקיר מנוחה". הקירות נוקו על ידי המסת המסטיקים בעזרת אקדח מיוחד, שירה קיטור בחום של כ-140 מעלות צלזיוס, מאחר שניקוי במים היה עלול לפגוע בבנייני הסמטאות ההיסטוריות.

העבודות החלו ב-10 בנובמבר ונמשכו כ-130 שעות, ובמהלכן יותר מ-1,070 ק"ג של מסטיק הוסרו והושלכו. העבודה, שניתנה לקבלן מהחברה המקומית Cascadian Building Maintenance, עלתה לעירייה כ-4,000 דולר.

גלריית תמונות
-------------

* הוספת מסטיק לקירהוספת מסטיק לקיר
* תיירים מצטלמים על רקע הקירתיירים מצטלמים על רקע הקיר
* גרפיטיגרפיטי

ראו גם
------

* סיאטל
* אלקמאר - קיר מסטיקים בהולנד

קישורים חיצוניים
----------------

ויקישיתוף מדיה וקבצים בנושא **קיר המסטיקים בסיאטל** בוויקישיתוף
* איי.פי, קיר המסטיקים יפונה, ynet, 10.11.2015

הערות שוליים
------------

1. ↑  בחלקים מסוימים
2. ↑  גועל נפש: אטרקציות תיירות מגעילות במיוחד, באתר mako, ‏2022-05-12
3. 1 2  אחרי 20 שנה דביקות: מנקים את "קיר המסטיקים" - וואלה! תיירות, באתר וואלה!, ‏2015-11-09
4. ↑  Chen, Stephanie (20 ביולי 2009). "Kissing, chewing -- the 'germiest ' tourist attractions". *CNN*. נבדק ב-14 באוגוסט 2009. `{{cite news}}`:  (עזרה)
5. ↑  כרך 27, 21, **הזר**, 2018. (באנגלית)
6. ↑  AP (2015-11-07). "סופו של "קיר המסטיקים"". *Ynet*. נבדק ב-2022-05-28.
7. ↑  DeMay, Daniel (16 בנובמבר 2015). "Gum wall not clean for long". *Seattle Post-Intelligencer*. נבדק ב-18 בנובמבר 2015. `{{cite news}}`:  (עזרה)
8. ↑  Bush, Evan (10 בנובמבר 2015). "Gum wall gets naked in early-morning steam cleaning". *The Seattle Times*. נבדק ב-18 בנובמבר 2015. `{{cite news}}`:  (עזרה)
9. ↑  Bush, Evan (16 בנובמבר 2015). "Seattle gum-wall time-lapse: Watch ton of gum disappear in a minute". *The Seattle Times*. נבדק ב-18 בנובמבר 2015. `{{cite news}}`:  (עזרה)
10. ↑  Marnie Hunter. "Pike Place Market's gum wall getting a deep cleaning". *CNN* (באנגלית). נבדק ב-2022-02-09.
חרותת על קיר חדר הקבורה בפירמידת חעפרע: "תגליתו של ג. בלזוני, 2 במרץ 1818"
שינוע פסלו של רעמסס השני ביוזמת בלזוני; הפסל מוצב במוזיאון הבריטי (אנ') ומכונה "ממנון הצעיר" (אנ')
**ג'ובאני בלזוֹני** (באיטלקית: **Giovanni Battista Belzoni**; ‏5 בנובמבר 1778, פדובה – 3 בדצמבר 1823) היה חוקר מצרים העתיקה והרפתקן איטלקי. בין היתר הוא גילה את מקדש אבו סימבל.

קורות חייו ומעשיו
-----------------

ג'ובאני בלזוֹני נולד בפדובה למשפחה ברוכת ילדים, היו לו 13 אחים ואחיות. המשפחה הייתה במקור מרומא ובגיל 16 חזר אליה. הוא למד הנדסה מספר שנים. בשנת 1798 רומא נכבשה על ידי כוחות צרפת ובשנת 1800 בלזוני עבר להולנד שבה התפרנס כספר.

בשנת 1803 בלזוני נמלט לאנגליה כדי לא להגיע למעצר בעקבות חובות. בהיותו באנגליה הוא התחתן והצטרף לצוות של קרקס ונודע בכינוי "בלזוני הגדול" בשל גובהו וכוחו הרב. בשנת 1812 ביחד עם צוות הקרקס הוא נסע לסבב הופעות באירופה ובשנת 1815 הגיע למלטה. במלטה ניסה בלזוני לעניין את נציגו של שליט מצרים מוחמד עלי במכונה הידראולית שבנה, אך ללא הצלחה יתרה. בהמלצת יוהאן לודוויג בורקהרדט הוא עבר למצרים שם פעל גם בשירותו של הקונסול הבריטי הנרי סולט ברכישת עתיקות. בין היתר ניהל את שינוע פסלו של רעמסס השני במשקל של 7.25 טון מהרעמסאום בתבאי שבמעלה הנילוס עד נמל אלכסנדריה ואילך עד בריטניה, שם נרכש על ידי המוזיאון הבריטי.

בהיותו במצרים בלזוני ערך מספר מסעות. הוא גילה מחדש מקדש אבו סימבל בשנת 1817. הוא היה הראשון שהצליח להיכנס לפירמידת חעפרע, גילה את מקום קבורתו של סתי הראשון וערך תגליות נוספות, בהן סקירה וזיהוי של אתר ברניקי טרוגלודיטיקה לחוף הים האדום. בשנת 1819 חזר בלזוני לאנגליה ותיאר את המסע בספרו *Narrative of the Operations and Recent Discoveries within the Pyramids, Temples, Tombs and Excavations in Egypt and Nubia*. בשנת 1820 הוא ארגן תערוכה עם הממצאים מקבר סתי הראשון ובהמשך העביר את התערוכה לפריז.

בשנת 1823 הפליג עם אשתו שרה בלזוני למערב אפריקה בכוונה להגיע לטימבוקטו. בלזוני הצליח להיכנס לממלכת דהומיי (בשטחי ניגריה המודרנית), אך שם חלה בדיזנטריה ומת.

בשנת 1829 שרה בלזוני פרסמה את ציוריו מעמק המלכים.

לקריאה נוספת
------------

* Mayes, Stanley. *The Great Belzoni: The Circus Strongman Who Discovered Egypt`s Treasures*. Tauris Parke Paperbacks (2003). ISBN 978-1-84511-333-9

קישורים חיצוניים
----------------

ויקישיתוף מדיה וקבצים בנושא **ג'ובאני בלזוני** בוויקישיתוף
* תיאור מבצעיו ותגליותיו של בלזוני במצרים, נכתב על ידיו ופורסם ב-1820 (באנגלית)
* סטנלי ליין-פול, "ג'ובאני בטיסטה בלזוני", מילון הביוגרפיות הלאומיות הבריטי (אנ'), 1885 (באנגלית)
* ג'ובאני בלזוני, באתר אנציקלופדיה בריטניקה (באנגלית)
* ג'ובאני בטיסטה בלזוני, אנציקלופדיה בריטניקה, מהדורת 2011 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258589005171
* BIBSYS: 1488178892976
* BNE: XX1535738
* BnF: cb118911242 (data)
* CiNii: DA1355669X
* DSI: 12119
* GND: 118658093
* ICCU: CFIV011015
* ISNI: 0000 0000 8140 2642
* KulturNav: 25fb6f4d-cee0-4ddf-a4a9-357f90b00c99
* LCCN: n87869660
* NKC: ola2003188654
* NLP: a0000002355851
* NTA: 070427968
* RERO: 02-A000018104
* SELIBR: 293588
* SNAC: w6x63x0k
* SUDOC: 02671681X
* ULAN: 500099434
* VcBA: 495/136590
* VIAF: 61541642
* WorldCat: lccn-n87869660

 |
בית המדרש קוזמיר בבני ברק
**רבי פנחס משה טאוב** (נולד בט"ז בסיוון ה'תשט"ו, 6 ביוני 1955) הוא האדמו"ר מקוזמיר.

ביוגרפיה
--------

נולד בתל אביב בשנת 1955 לרבי ישראל דן טאוב ממודז'יץ ובילא רחל בת הרב שמואל אהרן שצדרוביצקי מקוברין - ביאליסטוק. למד בישיבת טשעבין. נישא לחנה בת האדמו"ר מלובלין רבי אברהם אייגר. במשך כמה שנים שימש כראש הכוללים בחסידות מודז'יץ, וכרב בית המדרש המרכזי של חסידי מודז'יץ.

לאחר פטירת אביו מונה אחיו רבי חיים שאול טאוב לממלא מקומו כאדמו"ר ממודז'יץ. רבי פנחס משה פתח חצר חדשה והחל לכהן כאדמו"ר מקוזמיר. הוא הקים בית מדרש ברחוב רש"י בבני ברק.

דברי תורתו מודפסים מדי שבוע בגיליון "טעמו וראו".

כמסורת בית אבותיו הוא מלחין ניגונים חדשים, ניגונו על המילים "אודה ה' בכל לבב" התפרסם.

משפחתו
------

מבניו:

* הרב יהודה לייב טאוב חתן האדמו"ר מראדושיץ בית שמש
* הרב שאול ידידה אלעזר טאוב חתן האדמו"ר מקומרנה ירושלים
* הרב אהרן נחום טאוב חתן האדמו"ר מלעלוב בית שמש
* עקיבא טאוב חתן האדמו"ר מלעלוב ברנוביץ

מחתניו:

* יחיאל יהושע רבינוביץ בן האדמו"ר מביאלא לונדון
* שלום גולדמן בן רבי אליעזר גולדמן, האדמו"ר מזוועהיל ארצות הברית
* ישראל, בן רבי יצחק מאיר מורגנשטרן
* יוסף רבינוביץ, בן האדמו"ר מביאלא בני ברק
* משה אברהם ברזובסקי, נכד רבי שמואל ברזובסקי, האדמו"ר מסלונים

קישורים חיצוניים
----------------

* קרעו שערי שמים לרפואתו של האדמו"ר מקוזמיר, באתר כיכר השבת
**אנג'לה קיי "אנג'י אברהרט** (באנגלית: **Angela Kay "Angie" Everhart**; נולדה ב-7 בספטמבר 1969) היא שחקנית קולנוע אמריקאית, לשעבר דוגמנית שהופיעה מספר פעמים בשנות ה-90 בגיליון בגדי הים של ספורטס אילוסטרייטד, ודגמנה בעירום למגזין פלייבוי בשנת 2000.

שנותיה הראשונות
---------------

אברהארט נולדה באקרון, אוהיו. היא בתם של ג'יני, עקרת בית ובוב, מהנדס. אברהארט החלה לדגמן בגיל 15. ב-1987 סיימה את בית הספר התיכון פיירסטון, שם הייתה מעודדת וקמע בית הספר.

קריירה
------

אברהארט, 2009
אברהארט הופיעה בשערי כתבי העת Elle וגלאמור (שם היא הייתה האדמונית הראשונה שהופיעה על גבי השער). בהיותה בת 19 היא נפצעה בתאונת רכיבה שגרמה לה לשבור את גבה וכמעט שמה קץ לשאיפותיה, אך לבסוף היא התאוששה אחרי תרפיה גופנית. היא הופיעה בכמה מהדורות של גיליון בגדי הים של ספורטס אילוסטרייטד, החל מ-1995. אברהארט דגמנה בעירום עבור הפלייבוי בפברואר 2000. היא דורגה במקום ה-98 ברשימת הנשים הסקסיות ביותר לשנת 2003 בסקר של FHM.

אברהארט ערכה את הופעת הבכורה שלה בקולנוע ב-1993 לצידו של ארנולד שוורצנגר בקומדיית הפעולה "אחרון גיבורי הפעולה". מאז היא הופיעה בסרטים Tales From the Crypt Presents: Bordello of Blood ‏ (1996), Denial ‏ (1998), חולה הדק (1996) ו-and Gunblast Vodka ‏ (2000).

בין הסרטים אחרים בהם שיחקה הם: ג'ייד (1995), ‏ Executive Target, ‏(1997) ‏ Another 9½ Weeks ‏ (1997), טירוף מיני (2001), "עדות אינטימית" (2001), וכן בסרט הטלוויזיה "תעלומה של אמהות הוליוודיות" (2004).

היא גם הופיעה בתוכניות מציאות ב-2004 ב-Celebrity Mole: Yucatan. היא גם הייתה אחת מ"האדמוניות" בעונה השנייה של The Real Gilligan's Island, (האחרת הייתה Erika Eleniak), אבל עזבה את התוכנית בגלל שהיא חתכה את אצבעה, דבר שפגע בגידיה והיא נזקקה לניתוח. היא השתתפה גם בתוכנית To Tell The Truth מ-2000 עד 2001. אברהרט הנחתה את תוכנית המציאות של ה-ABC The Ex-Wives Club, לצידן של Marla Maples, ו- Shar Jackson ב-2007.

היא חתומה בסוכנות הדוגמנות הלונדונית Models 1, ובסוכנות הדוגמנות הניו יורקית Model Manag

חייה האישיים
------------

אברהארט הייתה נשואה לאשלי המילטון מדצמבר 1996 עד למרץ 1997. היא יצאה במשך זמן קצר עם הווארד סטרן בשלהי שנת 2000 והייתה מאורסת למשך תקופה קצרה לסילבסטר סטאלון ב-1995 ולג'ו פשי ב-2007.

ילדה הראשון, קיידן בובי אברהרט, נולד ב-24 ביולי 2009.

קישורים חיצוניים
----------------

ויקישיתוף מדיה וקבצים בנושא **אנג'י אברהארט** בוויקישיתוף
* 

* אתר האינטרנט הרשמי של אנג'י אברהארט
* אנג'י אברהארט, ברשת החברתית אקס (טוויטר)

* אנג'י אברהארט, ברשת החברתית אינסטגרם

* אנג'י אברהארט, במסד הנתונים הקולנועיים IMDb (באנגלית)

* אנג'י אברהארט, באתר AllMovie (באנגלית)

* אנג'י אברהארט, במסד הנתונים הקולנועיים KinoPoisk (ברוסית)

* אנג'י אברהארט ב-Fashion Model Directory

הערות שוליים
------------

1. ↑  הביוגרפיה של אנג'י אברהארט.
2. ↑  הביוגרפיה של אנג'י אברהארט ביאהו סרטים
3. ↑  סקר FMH לשנת 2003 על מאה הנשים הסקסיות ביותר בעולם
4. ↑  פשי ינשא לאברהארט, סן פרנסיסקו כרוניקל
5. ↑  אנג'י אברהארט יולדת ילד, uk.eonline.com

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1106393
* BnF: cb14175832c (data)
* GND: 131688545
* ISNI: 0000 0001 1438 8702
* LCCN: no2010088164
* NLK: KAC2020L2147
* NTA: 343776170
* SNAC: w6mn26bp
* VIAF: 17432473
* WorldCat: lccn-no2010088164

 |
**אקור ג'רום אדמס** (נולד ב-29 בינואר 2000) הוא כדורגלן ניגרי שמשחק בעמדת החלוץ במונפלייה הצרפתית.

קריירה
------

באוגוסט 2018, אדמס הצטרף לסוגנדאל הנורווגית ממחלקת הנוער של ג'מבה פוטבול אקדמי בניגריה. אדמס ערך את הופעת הבכורה עבור המועדון ב-28 באוגוסט 2018. חוזהו של אדמס בסוגנדאל הסתיים בסוף עונת 2021, עונה בה כבר 10 שערים ב-28 משחקים. ב-2 בדצמבר 2021, חתם אדמס על חוזה לשלוש שנים בלילסטרום.

ב-2 באפריל 2022, ערך אדמס את הופעת הבכורה שלו בליגה הנורווגית, בתיקו 2-2 נגד האמקאם, משחק בו אף כבש שער. באוגוסט 2023, חתם אדמס במונפלייה הצרפתית.

קישורים חיצוניים
----------------

ויקישיתוף מדיה וקבצים בנושא **אקור אדמס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  AKOR ADAMS KLAR FOR LSK, lsk
2. ↑  תקציר המשחק בין האמקאם ללילסטרום, באתר Transfermarkt
3. ↑  "Akor Adams nouvel attaquant du MHSC", mhscfoot

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אקור אדמס"**.